กรมการแพทย์แผนไทยฯ ทำเพลงพร้อมท่าออกกำลังกายแปลงจากท่าฤาษีดัดตน ส่งเสริมประชาชนออกกำลังกายคลายเครียด ช่วงอยู่บ้านหยุดเชื้อเพื่อชาติ
กรมการแพทย์แผนไทยฯ ทำเพลงพร้อมท่าออกกำลังกายแปลงจากท่าฤาษีดัดตน ส่งเสริมประชาชนออกกำลังกายคลายเครียด ช่วงอยู่บ้านหยุดเชื้อเพื่อชาติ นายแพทย์มรุต จิรเศรษฐสิริ อธิบดีกรมการแพทย์แผนไทยและการแพทย์ทางเลือก  กล่าวว่า ช่วงสถานการณ์โรคโควิด-19 การหยุดอยู่บ้าน หยุดเชื้อ เพื่อชาติ นั้น เป็นเรื่องสำคัญที่ช่วยลดการแพร่ระบาดของโรค แต่ระหว่างอยู่บ้านขอประชาชนอย่าอยู่นิ่ง สามารถใช้เวลาว่างออกกำลังกายและนอนหลับพักผ่อนให้เพียงพอ รับประทานอาหาร ผัก ผลไม้ ผลไม้หลากสี ขี้เหล็ก สะเดา ที่นอกจากมีวิตตามินซีสูงช่วยเสริมภูมิต้านทานดีแล้ว ยังช่วยเรื่องการขับถ่ายและทำให้หลับสบายด้วย         สิ่งสำคัญในการอยู่บ้าน ประชาชนต้องรู้จักปล่อยวางสิ่งที่ทำให้เครียด เพื่อไม่ให้เกิดความเครียดสะสมโดยไม่รู้ตัว ซึ่งที่ผ่านมา กรมการแพทย์แผนไทยและการแพทย์ทางเลือก ได้ร่วมกับศิลปินจัดทำเพลงและออกแบบท่าเต้นออกกำลังกายที่ดัดแปลงมาจากท่าฤาษีดัดตน และท่วงท่าประจำ 4 ภูมิภาคไทย เพื่อช่วยส่งเสริมการออกกำลังกายที่เน้นกล้ามเนื้อมัดใหญ่ บริเวณหลัง ต้นขา สามารถเรียกเหงื่อและคลายเครียด ซึ่งการออกกำลังกายด้วยวิธีนี้สามารถป้องกันการหกล้มในผู้สูงอายุได้ด้วย ประชาชนที่สนใจสามารถดาวน์โหลดได้ที่ยูทูปกรมการแพทย์แผนไทยและการแพทย์ทางเลือก